3. ΝΟΜΟΣ υπ’ αριθ. 476 της 10/13 Αυγ. 1943 (ΦΕΚ Α΄ 260) Περί της εν Αθήναις Αρχαιολογικής Εταιρείας. Εκυρώθη και διετηρήθη εν ισχύϊ δια της υπ’ αριθ. 321 της 30/30 Μαΐου 1946 (ΦΕΚ Α΄ 186) πράξεως Υπουργ. Συμβουλίου. Άρθρ.1.-Η υπό των Ελλήνων πολιτών και παρεπιδημούντων αλλοδαπών φιλαρχαίων ιδρυθείσα τω 1837 εν Αθήναις Αρχαιολογική Εταιρεία, ης η σύστασις ενεκρίθη δια του από 15ης Οκτ. 1837 Β.Δ/τος, αναγνωρίζεται ως επιστημονικόν ίδρυμα και είναι ως αφ’ ης ιδρύθη νομικόν πρόσωπον ιδιωτικού δικαίου υπαγόμενον εις την εποπτείαν του Υπουργείου των Θρησκευμάτων και της Εθνικής Παιδείας. Άρθρ.2.-1.Σκοπός της Εταιρείας είναι ο οριζόμενος δια του Οργανισμού αυτής του εψηφισμένου υπό της Γεν. Συνελεύσεως των Εταίρων και εγκεκριμένου δια Δ/τος, η δε εκτέλεσις αυτού απολαύει της προστασίας των κειμένων Νόμων. 2.Προς επιτυχίαν του σκοπού αυτής η Αρχαιολογική Εταιρεία κατ’ απόφασιν του Συμβουλίου αυτής και μετ’ έγκρισιν του επί των Θρησκευμάτων και της Εθνικής Παιδείας Υπουργού, όπου αύτη απαιτείται υπό των κειμένων περί αρχαιοτήτων Νόμων προβαίνει εις πάσαν αρχαιολογικήν εργασίαν σχετικήν προς την ανεύρεσιν, συντήρησιν, μελέτην και δημοσίευσιν αρχαίων μνημείων κατά την χρονικήν έννοιαν ην ορίζει εκάστοτε περί τούτων ο Οργανισμός αυτής. 3.Ωσαύτως η Αρχαιολογική Εταιρεία επιδιώκει την ενίσχυσιν του υπέρ του αρχαίου εθνικού πολιτισμού ενδιαφέροντος και της περί αυτού σπουδής δια παντός μέσου, όπερ κατά την κρίσιν του Συμβουλίου αυτής ήθελε θεωρηθή συντελεστικόν προς τούτο. 4.Η Αρχαιολογική Εταιρεία ουδεμίαν ασκεί κρατικήν διοίκησιν. Άρθρ.3.-1.Τα της διοικήσεως της εν Αθήναις Αρχαιολογικής Εταιρείας ρυθμίζει ο υπό της Γενικής Συνελεύσεως των Εταίρων αυτής συντεταγμένος, τροποποιούμενος ή συμπληρούμενος εκάστοτε υπ’ αυτής και δι’ αρμοδίου Δ/τος προτάσει του Υπουργού των Θρησκευμάτων και της Εθνικής Παιδείας εκδιδομένου εγκρινόμενος οργανισμός αυτής. 2.Η οικονομική διαχείρισις της Αρχαιολογικής Εταιρείας διεξάγεται συμφώνως προς τον Οργανισμόν αυτής, αποκλειομένης πάσης άλλης ελεγκτικής διατυπώσεως, ο δε ετήσιος αυτής απολογισμός υποβάλλεται προς την Γεν. Συνέλευσιν των Εταίρων ήτις είναι μόνη αρμοδία, όπως εγκρίνη αυτόν, άτε της Αρχαιολογικής Εταιρείας αποτελούσης αρχήθεν νομικόν πρόσωπον ιδιωτικού δικαίου. Άρθρ.4.-Η Αρχαιολογική Εταιρεία ένεκα  της συγχωνεύσεως του λαχείου αυτής μετά  του λαχείου του Εθνικού Στόλου και των εκ τουτου μετέπειτα προελθόντων Κρατικών Λαχείων έχει  δικαιώματα  επί  των  καθαρών   προσόδων  των Αντί για τη σελ. 919(α) Σελ. 919(β) Τεύχος 1150-Σελ. 81 Αρχαιολογική Εταιρία 31.Λ.δ.1-3 89 Λαχείων του Κράτους κατά το εκάστοτε υπό των οικείων Νόμων οριζόμενον ποσοστόν, όπερ όμως δεν δύναται οπωσδήποτε να είναι κατώτερον των είκοσι εκατοστών των καθαρών προσόδων των Κρατικών Λαχείων. Άρθρ.5.-Ο Νόμ. 2448 της 24 Ιουν. 1920 «περί Αρχαιολογικής Εταιρείας» ως και τα άρθρ. 23 και 26 του Νόμ. ΓΤΟΔ΄ της 10/22 Νοεμ. του 1919 καταργούνται καθ’ α αφορώσι την Αρχαιολογικήν Εταιρείαν. 